ราคาน้ำมันขยับลง! วิตกยอดติดเชื้อพุ่งกระทบความต้องการพลังงาน
ราคาน้ำมันขยับลง! วิตกยอดติดเชื้อพุ่งกระทบความต้องการพลังงาน
ราคาน้ำมันขยับลง! วิตกยอดติดเชื้อพุ่งกระทบความต้องการพลังงาน
6 ก.ค. 2563

ผู้สื่อข่าวรายงานว่า ราคาน้ำมัน WTI ปรับตัวลงในวันนี้(6ก.ค.63) เนื่องจากความกังวลว่าจำนวนผู้ติดเชื้อโควิด-19 ที่เพิ่มสูงขึ้นในสหรัฐ อาจส่งผลกระทบต่อความต้องการใช้น้ำมันในประเทศ
อย่างไรก็ดี ราคาน้ำมันแกว่งตัวผันผวน เนื่องจากภาวะการซื้อขายส่วนหนึ่งได้แรงหนุนจากการที่ประเทศเศรษฐกิจชั้นนำเปิดเผยข้อมูลเศรษฐกิจที่ดีเกินคาด ทำให้นักลงทุนมีความหวังว่าเศรษฐกิจกำลังฟื้นตัวขึ้น
โดยณ เวลา 19.13 น.ตามเวลาไทยในวันนี้ สัญญาน้ำมันดิบเวสต์เท็กซัส (WTI) ส่งมอบเดือนส.ค. ปรับตัวลง 7 เซนต์ หรือ 0.17% แตะที่ 40.58 ดอลลาร์/บาร์เรล
ด้าน Worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลก ระบุว่า สหรัฐมีผู้ติดเชื้อไวรัสโควิด-19 จำนวน 2,983,155 ราย และมีผู้เสียชีวิต 132,571 ราย
ขณะที่ศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์น ฮอปกินส์ รายงานว่า ยอดรวมผู้ติดเชื้อไวรัสโควิด-19 ในสหรัฐ ล่าสุดอยู่ที่ 2,888,729 ราย ส่วนยอดผู้เสียชีวิตสะสมอยู่ที่ 129,947 ราย
ด้านนักวิเคราะห์ของโกลด์แมน แซคส์ คาดการณ์เมื่อสัปดาห์ที่แล้วว่า ความต้องการใช้น้ำมันทั่วโลกจะกลับไปสู่ระดับก่อนเกิดโรคโควิด-19 ระบาดได้ภายในปี 2565 เนื่องจากการเดินทางโดยยานพาหนะส่วนตัวจะเพิ่มขึ้น รวมถึงการใช้จ่ายด้านสาธารณูปโภคจะเพิ่มขึ้นด้วย
ขณะที่นักวิเคราะห์ประมาณการว่า ความต้องการใช้น้ำมันทั่วโลกจะลดลง 8% ในปี 2563 จากนั้นดีดตัวขึ้น 6% ในปี 2564 และฟื้นตัวอย่างเต็มที่สู่ระดับก่อนเกิดโรคระบาดในปี 2565